Tiina Rinne

Tiina Rinne () lâi syemmilâš čaittâleijee. Sun poorgâi iänááš teatterčaittâleijen, eromâšávt Suomâ Aalmugteatterist, mast sun paasij iäláttâhân ive 1994. Suu mušteh meiddei Maija Mäkimaa roolâst televisiorááiđust Kotikatu.

 Priivaateellim 
Tiina Rinne kuulâi tobdos teattersuuhân. Suu vaanhimeh láin Jalmari Rinne já Anni Aitto. Suu pelikyeimi lâi ive 1961 rääjist taaiđâhistorjistee Aimo Reitala (1931–2012), já sunnust lijjii kulmâ päärni, kiäin Mikko Reitala lii kirječällee já čaittâleijee, Janne Reitala lii tuáhtár já Heta Reitala lii teattertotkee. Tiina Rinne viiljah láin čaittâleijeeh Tommi Rinne já Taneli Rinne, já suu uábbipeleh láin čaittâleijeeh Katriina Rinne já Marjatta Rinne. Čaittâleijeeh Joel Rinne já Einar Rinne láin Tiina Rinne čeesih, já čaittâleijee Eila Rinne lâi suu uárbimpeeli.Airola, Laura: Tiina Rinteen myötä katosi pala teatterihistoriaa. Aamulehti, 29.1.2021, s. B10. Tampere: Sanoma Oyj. Rinne jaamij 91-ihásâžžân uđđâivemáánust 2021. Suu hävdi lii Helsigist Kulosaari hävdienâmist kállás häävdi paaldâst.

 Karrieer 
Tiina Rinne juuđij Suomâ teatterškoovlâst iivij 1947–1950. Siämmáá kuursâst suin lijjii meid Jussi Jurkka já Veikko Sinisalo, kiäh maŋeláá šoodáin čaittâleijen sehe Rauni Mollberg já Mikko Niskanen, kiäh maŋeláá šoodáin stivrejeijen.

Rinne algâttij čaittâleijeekarrieeris ive 1950 Intimiteatterist. Sun čaittâlij om. Tuurku kaavpugteatterist já Helsig kaavpugteatterist. Ton lasseen sun lâi pargoost masa 20 ihheed Suomâ Aalmugteatterist. Sun čaittâlij meiddei maaŋgâin elleekuuvijn já televisiorááiđuin. Suu mušteh eromâšávt Maija Mäkimaa roolâst draamarááiđust Kotikatu. Sun lâi fáárust rááiđust ton aalgâst ain ton loopâ räi iivij 1995–2012.

 Palhâšumeh 
Tiina Rinne finnij Pro Finlandia -miitaal ive 1987.

 Filmografia 
 Elleekoveh 
 Kultainen kynttilänjalka (1946)
 Ruusu ja kulkuri (1948)
 Kalle-Kustaa Korkin seikkailut (1949)
 Kanavan laidalla (1949)
 Prinsessa Ruusunen (1949)
 Ratavartijan kaunis Inkeri (1950)
 Amor hoi! (1950)
 Isäpappa ja keltanokka (1950)
 Aatamin puvussa… ja vähän Eevankin (1971)
 Pieni pyhiinvaellus (2000)
 Televisio 
 Hanski (Emma, 1966–1967)
 Kotikatu (Maija Mäkimaa, 1995–2012)
 Ratamo (Aila Nikula, 2018)

Käldeeh

Rinne
Rinne
Rinne
Rinne